***Zjavenie 13:11 „Vtom som videl inú šelmu, ako vyvstala zo zeme: mala dva rohy ako baránok,***

***ale hovorila ako drak.“***

Spojené štáty americké sú veľkou a nádhernou krajinou. Na území 50 štátov môžeme nájsť krásne prírodné scenérie: Skalnaté vrchy, Niagarské vodopády, Mount Hood, Grand Canyon, množstvo úchvatných národných parkov ako napr. Yellowstonský.

Nebola to však krása Nového sveta, ktorá na území dnešných USA priviedla v dobe stredoveku tisíce a tisíce pútnikov. Bola to túžba po náboženskej slobode. Skúsenosti so španielskou inkvizíciou, masakrom hugenotov, vraždenie valdenských, upaľovanie na hraniciach, vešanie, bičovanie a väznenie nútili obyvateľov Európy hľadať nový domov. A ten tiež našli, keď na breh Nového sveta vstúpili 9. novembra 1620 prví osadníci.

Zakladatelia USA dbali na slobodu vyznania a striktne oddeľovali náboženstvo od vládnej moci. Mali skúsenosti so stredovekou cirkvou. Deklarácia nezávislovsti a potom aj Ústava mali chrániť cennú slobodu. Táto ohromná krajina dala teda úprimným kresťanom slobodu. Nie je preto prekvapením, že aj o tejto výnimočnej udalosti napísal prorok Ján. Nie je preto prekvapením, že aj o tejto výnimočnej udalosti napísal prorok Ján. Boh totiž vždy svojmu ľudu zjavuje potrebné a dôležité informácie (Am 3:7). Prvá šelma (mocnosť) z knihy Zjavenia (Zj 13:2-4), ktorá predstavuje pápežskú moc, o svoju moc v roku 1798 dočasne prišla. Ďalšia šelma/mocnosť v knihe Zjavenia sa rodí a rastie vo svojej moci v rovnakom čase, keď pápežstvo dostáva smrteľnú ranu (Zj 13:11). Kto je teda tou druhou šelmou, ktorá má rohy ako baránok a povstáva „zo zeme“? Je iba jedna celosvetová mocnosť, ktorá tieto vopred vyslovené parametre spĺňa: Bez pochyby sa jedná o USA.

1. Vystupuje z pustiny, nie zo zaľudnenej časti sveta.
2. Získa význačné postavenie v čase, keď prvá šelma zo Zjavenia 13. kapitoly bola smrteľne zranená.
3. Stane sa svetovou veľmocou s demokratickým zriadením, pretože nemá koruny, ktoré symbolizujú kráľovskú moc.

Proroctvo o druhej šelme však pokračuje a hovorí, že hovorila ako drak a núti krajinu a jej obyvateľov, aby kľakali pred prvou šelmou, ktorej sa zahojila jej smrteľná rana (Zj 13:12).

1. Stane sa svetovou veľmocou, ktorá povedie zbytok sveta k uctievaniu šelmy a prijatiu jej znamenia.

Čo teda znamená kľakať pred prvou šelmou/mocnosťou a čo je jej znamením? V Katolíckej kronike môžeme nájsť vyhlásenie: *„Nedeľa je dôkazom našej autority“* Teda pokloniť sa autorite pápežstva znamená uctievať nedeľu namiesto Bohom nariadenej soboty (Ez 20:20).

Stačí, aby USA morálne a legislatívne vytvorili nátlak na svätenie nedele ako dňa odpočinku a tým dali celému svetu jasný signál na jeho prijatie. Do tohto procesu sa tiež aktívne zapoja pôvodne protestantské cirkvi. Nátlak sa bude dokonca stupňovať až do tej miery, že *„núti všetkých, malých i veľkých, bohatých i chudobných, slobodných aj otrokov“*, aby uctievali nedeľu. Celé to vyústi príkazom na likvidáciu všetkých, ktorí neposlúchnu (Zj 13:15).

Dobrou správou je, že toto aj ďalšie podobné proroctvo nám milujúci Boh dáva preto, aby nás ubezpečil, že má dejiny pevne vo svojich rukách, že pozná koniec od počiatku (Iz 46:10) a že nechce, aby sme boli zvedení. Je to tiež milujúci Ježiš Kristus, ktorý práve v čase rastúceho nátlaku na Boží ľud vstúpi nadprirodzenou mocou do chodu tohto sveta a ukončí dejiny zla. Nastolí svoje kráľovstvo plné lásky, pokoja a radosti.